Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 18. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20. i 2/21.), Gradsko vijeće Grada Samobora na 14. sjednici održanoj 31. kolovoza 2022. godine donijelo je

ODLUKU

O DOPUNI ODLUKE O IZVRŠAVANJU PRORAČUNA

GRADA SAMOBORA ZA 2022. GODINU

**Članak 1.**

U Odluci o izvršavanju Proračuna Grada Samobora za 2022. godinu (Službene vijesti Grada Samobora br. 8/21., 2/22. i 4/22.), u članku 27. iza stavka 15. dodaje se novi stavak 16. koji glasi:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za nabavu usluge izrade projektne dokumentacije i provedbu mjera zaštite Vile Allnoch, Starogradska 12, Samobor, po završetku postupka javne nabave, za koji su u proračunu planirana sredstva u Razdjelu 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601203 Sanacija Vile Allnoch, podskupina računa 451 Dodatna ulaganja na građevinskim objektima, uključujući i ugovorena bespovratna financijska sredstva.“

**Članak 2.**

Ova Odluka stupa na snagu osmog dana od dana objave u Službenim vijestima Grada Samobora.

KLASA: 024-02/22-02/7

URBROJ: 238-27-04-01/02-22-4

 **PREDSJEDNIK**

 **GRADSKOG VIJEĆA**

 **Miran Šoić**